Rīgas Zeļļi

Basketbola klubs "Rīgas Zeļļi" ir Latvijas basketbola klubs, kurš tika dibināts 2023. gadā. "Rīgas Zeļļi" spēlē Latvijas—Igaunijas Basketbola līgā un Latvijas Basketbola līgā (LBL), kā arī Latvijas kausa izcīņā.

 Vēsture 
Klubu 2023. gadā dibināja sporta menedžeris Edgars Buļs. Klubs sevi pozicionē kā tautas klubs ar izstrādātu jaunatnes sistēmu, kur par kluba biedriem aicina kļūt fiziskas personas. Debijas sezonā klubs rēķinājās ar 450—500 tūkstošus eiro lielu budžetu. Vēlāk gan budžets tika palielināts, jo debijas sezonas gaitā komanda papildināja sastāvu ar vairākiem pieredzējušiem basketbolistiem.

2023./2024. gada sezonā Latvijas—Igaunijas Basketbola līgā "Rīgas Zeļļi" izcīnīja 18 uzvaras 30 regulārā turnīra spēlēs, bet ceturtdaļfinālā ar 0—2 sērijā piekāpās Rīgas "VEF". Tāpat komanda iekļuva Latvijas kausa izcīņas finālā, tur piekāpjoties Rīgas "VEF". Latvijas Basketbola līgā izdevās iekļūt finālā.

Kluba debijas sezonā komanda organizēja mājas spēles arī Mārupē, Salaspilī un Cēsīs, bet piecas reizes kopā ar ukraiņu basketbola klubu "Prometey" tika organizētas "Basketbola ballītes" Arēnā Rīga.

 Izcīnītās vietas 

 Latvijas—Igaunijas līga 
 2023./24. — 6. vieta
 2024./25. — 2. vieta

 Latvijas Basketbola līga 
 2023./24. — 2. vieta
 2024./25. — 3. vieta

 Latvijas kauss 
 2023./24. — 2. vieta
 2024./25. — pusfināls

 Galvenie treneri 
 2023—2026: Juris Umbraško
 2026—šobrīd: Dāvis Čoders

 Atsauces 

 Ārējās saites 
 Kluba mājaslapa

Kategorija:Latvijas basketbola klubi
Kategorija:LBL klubi
Kategorija:Sports Rīgā